# Επίσημη Εφημερίδα C 329/2012

| | ISSN 1977-0901
  doi:10.3000/19770901.C_2012.329.ell |
| --- | --- |
| Επίσημη Εφημερίδα
  της Ευρωπαϊκής Ένωσης | C 329 |
| | |
| Έκδοση στην ελληνική γλώσσα | Ανακοινώσεις και Πληροφορίες | 55ό έτος26 Οκτωβρίου 2012 |

ISSN 1977-0901

doi:10.3000/19770901.C_2012.329.ell

Επίσημη Εφημερίδα

της Ευρωπαϊκής Ένωσης

C 329

Έκδοση στην ελληνική γλώσσα

Ανακοινώσεις και Πληροφορίες

55ό έτος26 Οκτωβρίου 2012

---

| Ανακοίνωση αριθ | Περιεχόμενα | Σελίδα |
| --- | --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Συμβούλιο |
| 2012/C 329/01 | Δηλώσεις σχετικά με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης | 1 |

Ανακοίνωση αριθ

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

2012/C 329/01

Δηλώσεις σχετικά με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης

1

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

| 26.10.2012 | EL | Επίσημη Εφημερίδα της Ευρωπαϊκής Ένωσης | C 329/1 |
| --- | --- | --- | --- |

26.10.2012

EL

Επίσημη Εφημερίδα της Ευρωπαϊκής Ένωσης

C 329/1

---

Δηλώσεις σχετικά με τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (1)

2012/C 329/01

Δήλωση του Συμβουλίου για τα άρθρα 34 και 40 με αναφορά στην υπόθεση C-77/11 του Δικαστηρίου

«Το Συμβούλιο υπενθυμίζει ότι το συμφωνημένο κείμενο του δημοσιονομικού κανονισμού νοείται με την επιφύλαξη των ζητημάτων που θίχτηκαν στην υπόθεση C-77/11 σχετικά με την έγκριση και δημοσίευση των προϋπολογισμών· εφόσον κριθεί αναγκαίο, το συμφωνημένο κείμενο θα αναθεωρηθεί προκειμένου να ευθυγραμμιστεί με την απόφαση του Δικαστηρίου στην υπόθεση αυτή.»

Δήλωση της Επιτροπής για το άρθρο 59 παράγραφοι 5 και 6

Δήλωση της Επιτροπής για το άρθρο 59 παράγραφοι 5 και 6

«Η Επιτροπή επιβεβαιώνει ότι:

| — | η υποβολή στοιχείων στην Επιτροπή σε ετήσια βάση, όπως προβλέπεται στο άρθρο 59 παράγραφος 5, δίνει μεταξύ άλλων μια εικόνα των λογαριασμών όσον αφορά τις δαπάνες που πραγματοποιήθηκαν κατά τη διάρκεια της σχετικής περιόδου αναφοράς, όπως ορίζεται στους τομεακούς κανόνες, |
| --- | --- |

—

η υποβολή στοιχείων στην Επιτροπή σε ετήσια βάση, όπως προβλέπεται στο άρθρο 59 παράγραφος 5, δίνει μεταξύ άλλων μια εικόνα των λογαριασμών όσον αφορά τις δαπάνες που πραγματοποιήθηκαν κατά τη διάρκεια της σχετικής περιόδου αναφοράς, όπως ορίζεται στους τομεακούς κανόνες,

| — | αυτή η υποβολή στοιχείων διακρίνεται από τη διαδικασία εξέτασης και αποδοχής των λογαριασμών που προβλέπεται στο άρθρο 59 παράγραφος 6. |
| --- | --- |

—

αυτή η υποβολή στοιχείων διακρίνεται από τη διαδικασία εξέτασης και αποδοχής των λογαριασμών που προβλέπεται στο άρθρο 59 παράγραφος 6.

Ο δημοσιονομικός κανονισμός δεν προδικάζει τις λεπτομέρειες της εξέτασης και αποδοχής των λογαριασμών ούτε τις λεπτομέρειες για το κλείσιμο των δαπανών. Οι λεπτομέρειες αυτές θα καθοριστούν στους τομεακούς κανόνες.»

Δήλωση της Επιτροπής για την προθεσμία διαβίβασης των απαιτούμενων πληροφοριών από τα κράτη μέλη σύμφωνα με το άρθρο 59 παράγραφος 5

Δήλωση της Επιτροπής για την προθεσμία διαβίβασης των απαιτούμενων πληροφοριών από τα κράτη μέλη σύμφωνα με το άρθρο 59 παράγραφος 5

«Η υποβολή των ετήσιων στοιχείων μετά τις 15 Φεβρουαρίου συνεπάγεται αντίστοιχη μετάθεση της καταληκτικής ημερομηνίας για την υπογραφή των ετήσιων εκθέσεων δραστηριοτήτων των γενικών διευθύνσεων που υλοποιούν χρηματοδοτήσεις της Ένωσης υπό καθεστώς επιμερισμένης διαχείρισης και για τη διαβίβασή τους στο Ελεγκτικό Συνέδριο στο πλαίσιο της ετήσιας έκθεσής του. Κατά συνέπεια, θέτει σε κίνδυνο την έγκαιρη υποβολή της περίληψης των ετήσιων εκθέσεων στο Ευρωπαϊκό Κοινοβούλιο και στο Συμβούλιο έως τις 15 Ιουνίου, όπως προβλέπεται στο άρθρο 66 παράγραφος 9, και των παρατηρήσεων του Ελεγκτικού Συνεδρίου, σύμφωνα με το άρθρο 162 παράγραφος 1.»

Δήλωση της Επιτροπής για το άρθρο 59 παράγραφος 5 τελευταίο εδάφιο

Δήλωση της Επιτροπής για το άρθρο 59 παράγραφος 5 τελευταίο εδάφιο

«Η Επιτροπή υπενθυμίζει ότι, όπως προβλέπεται στο άρθρο 59 παράγραφος 1 του δημοσιονομικού κανονισμού, θα τηρεί την αρχή της μη εφαρμογής διακρίσεων κατά την άσκηση των αρμοδιοτήτων της για την εκτέλεση του προϋπολογισμού υπό καθεστώς επιμερισμένης διαχείρισης. Επομένως, η απουσία αυτοπροαίρετης δήλωσης από κράτος μέλος, υπογεγραμμένης στο κατάλληλο εθνικό ή περιφερειακό επίπεδο, δεν θα έχει καμία συνέπεια στην εκ μέρους της Επιτροπής εξέταση και αξιολόγηση των εγγράφων που αναφέρονται στο άρθρο 59 παράγραφος 5.»

Δήλωση της Επιτροπής για την εφαρμογή του άρθρου 77 παράγραφος 3 στα διαρθρωτικά ταμεία

Δήλωση της Επιτροπής για την εφαρμογή του άρθρου 77 παράγραφος 3 στα διαρθρωτικά ταμεία

«Όταν ένα κράτος μέλος εντοπίζει και διορθώνει τις παρατυπίες για ίδιο λογαριασμό, έχει τη δυνατότητα να επαναχρησιμοποιήσει τη συνεισφορά των ταμείων η οποία ακυρώθηκε στο πλαίσιο του σχετικού επιχειρησιακού προγράμματος, με την εξαίρεση της επαναχρησιμοποίησης για οποιαδήποτε πράξη που αποτέλεσε αντικείμενο διόρθωσης ή, σε περίπτωση δημοσιονομικής διόρθωσης λόγω συστημικής παρατυπίας, για οποιαδήποτε πράξη που επηρεάζεται από το συστημικό σφάλμα.»

Δήλωση της Επιτροπής για τις δημοσιονομικές διορθώσεις στις οποίες προβαίνει κατά παρέκταση, με αναφορά στο άρθρο 77

Δήλωση της Επιτροπής για τις δημοσιονομικές διορθώσεις στις οποίες προβαίνει κατά παρέκταση, με αναφορά στο άρθρο 77

«Όποτε είναι δυνατόν, οι δημοσιονομικές διορθώσεις υπολογίζονται βάσει των αχρεωστήτως καταβληθέντων ποσών.

Η Επιτροπή επιβεβαιώνει ότι θα καταφεύγει σε διορθώσεις κατά παρέκταση ή κατ’ αποκοπή μόνο όταν δεν είναι δυνατόν, με κατ’ αναλογία εύλογη προσπάθεια, να προσδιοριστούν επακριβώς τα αχρεωστήτως καταβληθέντα ποσά.»

Δήλωση της Επιτροπής για τη μείωση ή ανάκτηση επιδότησης σε περίπτωση συστημικού ή επαναλαμβανόμενου σφάλματος ή παρατυπίας από έναν δικαιούχο επιδότησης - παρέκταση, με αναφορά στο άρθρο 135 παράγραφος 6

Δήλωση της Επιτροπής για τη μείωση ή ανάκτηση επιδότησης σε περίπτωση συστημικού ή επαναλαμβανόμενου σφάλματος ή παρατυπίας από έναν δικαιούχο επιδότησης - παρέκταση, με αναφορά στο άρθρο 135 παράγραφος 6

«Η Επιτροπή επιβεβαιώνει ότι, σε περίπτωση αποδεδειγμένων συστημικών ή επαναλαμβανόμενων σφαλμάτων ή παρατυπιών από έναν δικαιούχο, ο κατά παρέκταση υπολογισμός των ποσών προς μείωση ή ανάκτηση θα αντιμετωπίζεται ως ύστατη λύση.

Όποτε είναι δυνατόν, τα ποσά προς μείωση ή ανάκτηση θα υπολογίζονται βάσει των ελεγμένων οικονομικών καταστάσεων που υποβάλλει ο δικαιούχος.

Η παρέκταση του συντελεστή μείωσης ή ανάκτησης θα χρησιμοποιείται μόνο όταν ο ακριβής προσδιορισμός του ύψους των μη επιλέξιμων δαπανών είναι ανέφικτος ή θα προξενούσε σοβαρές διοικητικές δυσχέρειες στον δικαιούχο.

Επιπροσθέτως, η Επιτροπή επιβεβαιώνει ότι, προτού αποφασιστεί οποιαδήποτε μείωση ή ανάκτηση, κάθε τεκμηριωμένη εναλλακτική μέθοδος ή συντελεστής που προτείνεται από τον δικαιούχο θα εξεταστεί δεόντως από την Επιτροπή.»

Δήλωση της Επιτροπής για την επιλεξιμότητα μη ανακτήσιμου ΦΠΑ, με αναφορά στο στοιχείο γ) του άρθρου 126 παράγραφος 3

Δήλωση της Επιτροπής για την επιλεξιμότητα μη ανακτήσιμου ΦΠΑ, με αναφορά στο στοιχείο γ) του άρθρου 126 παράγραφος 3

«Η Επιτροπή επιβεβαιώνει ότι, όπως επισημαίνεται στο άρθρο 121 παράγραφος 2 στοιχείο ε), οι διατάξεις του τίτλου VI —συμπεριλαμβανομένου του άρθρου 126 παράγραφος 3 στοιχείο γ) σχετικά με την επιλεξιμότητα μη ανακτήσιμου ΦΠΑ— δεν εφαρμόζονται στις δαπάνες που εκτελούνται υπό καθεστώς επιμερισμένης διαχείρισης κατά την έννοια του άρθρου 58 παράγραφος 1 στοιχείο β) και του άρθρου 59.»

Δήλωση της Επιτροπής σχετικά με την επιτροπολογία για τα καταπιστευματικά ταμεία της ΕΕ, με αναφορά στο άρθρο 187 παράγραφος 8

Δήλωση της Επιτροπής σχετικά με την επιτροπολογία για τα καταπιστευματικά ταμεία της ΕΕ, με αναφορά στο άρθρο 187 παράγραφος 8

«Η Επιτροπή επιβεβαιώνει ότι:

| — | η σύσταση καταπιστευματικών ταμείων της ΕΕ πρέπει να δικαιολογείται επαρκώς από την άποψη της προστιθέμενης αξίας της παρέμβασης της Ένωσης και της προσθετικότητας, |
| --- | --- |

—

η σύσταση καταπιστευματικών ταμείων της ΕΕ πρέπει να δικαιολογείται επαρκώς από την άποψη της προστιθέμενης αξίας της παρέμβασης της Ένωσης και της προσθετικότητας,

| — | τα σχέδια αποφάσεων για τη σύσταση, επέκταση και εκκαθάριση καταπιστευματικών ταμείων της ΕΕ θα υποβάλλονται σε διαδικασία εξέτασης σύμφωνα με τις προβλέψεις των σχετικών βασικών πράξεων.» |
| --- | --- |

—

τα σχέδια αποφάσεων για τη σύσταση, επέκταση και εκκαθάριση καταπιστευματικών ταμείων της ΕΕ θα υποβάλλονται σε διαδικασία εξέτασης σύμφωνα με τις προβλέψεις των σχετικών βασικών πράξεων.»

Δήλωση της Επιτροπής για τα δάνεια σε σχέση με το άρθρο 203 παράγραφος 8

Δήλωση της Επιτροπής για τα δάνεια σε σχέση με το άρθρο 203 παράγραφος 8

«Η Επιτροπή υπογραμμίζει ότι η χρησιμοποίηση δανείων για την απόκτηση κτιρίων δεν αντιβαίνει στην αρχή της ισοσκέλισης, όπως αυτή προσδιορίζεται στο άρθρο 17 του δημοσιονομικού κανονισμού.

Η δανειοληψία αποτελεί πράξη εκτός προϋπολογισμού: το ποσό του δανείου δεν εγγράφεται στον προϋπολογισμό σαν έσοδο και το πλήρες τίμημα του κτιρίου δεν εγγράφεται σαν δαπάνη. Μόνο οι ετήσιες δόσεις που καταβάλλονται στην τράπεζα περιλαμβάνονται σαν δαπάνη καλυπτόμενη από τον ετήσιο προϋπολογισμό διοικητικής λειτουργίας (έσοδα). Από λογιστική άποψη, το δάνειο δεν χρηματοδοτεί τις δαπάνες του προϋπολογισμού αλλά την απόκτηση ενός περιουσιακού στοιχείου. Το δάνειο (χρέος) αντισταθμίζεται από την αξία του κτιρίου (περιουσιακό στοιχείο). Συνεπώς, τα δάνεια για την απόκτηση κτιρίων δεν δημιουργούν έλλειμμα.»

Δήλωση του Ευρωπαϊκού Κοινοβουλίου

Δήλωση του Ευρωπαϊκού Κοινοβουλίου

«Το ποσό ύψους 85,9 εκατομμυρίων ευρώ που επιστράφηκε από το Βέλγιο στο Ευρωπαϊκό Κοινοβούλιο στις αρχές του 2010 και προορίζεται για σχέδια περί ακινήτων πρέπει να θεωρηθεί εξωτερικό έσοδο για ειδικό προορισμό βάσει του Άρθρου 18 του δημοσιονομικού κανονισμού.»

---

(1)  ΕΕ L 298 της 26.10.2012, σ. 1.

1

---